CELEX: C2007/042/04
Language: da
Date: 2007-02-24 00:00:00
Title: Sag C-1/05: Domstolens dom (Store Afdeling) af 9. januar 2007 — Yunying Jia mod Migrationsverket (anmodning om præjudiciel afgørelse fra Länsrätten i Stockholms län — Migrationsdomstolen — Sverige) (Etableringsfrihed — artikel 43 EF — direktiv 73/148/EØF — statsborger i en medlemsstat, der er etableret i en anden medlemsstat — opholdstilladelse for ægtefællens slægtning i opstigende linje, idet både slægtningen og ægtefællen er statsborgere i et tredjeland — forpligtelse for denne slægtning til at opholde sig lovligt i en medlemsstat på det tidspunkt, hvor denne slutter sig til sin familie i etableringsmedlemsstaten — beviser, der skal fremlægges for at blive anset for en slægtning i opstigende linje, der forsørges)

24.2.2007   
            
            
               DA
            
            
               Den Europæiske Unions Tidende
            
            
               C 42/3
            
         Domstolens dom (Store Afdeling) af 9. januar 2007 — Yunying Jia mod Migrationsverket (anmodning om præjudiciel afgørelse fra Länsrätten i Stockholms län — Migrationsdomstolen — Sverige)
   (Sag C-1/05) (1)
   
   (Etableringsfrihed - artikel 43 EF - direktiv 73/148/EØF - statsborger i en medlemsstat, der er etableret i en anden medlemsstat - opholdstilladelse for ægtefællens slægtning i opstigende linje, idet både slægtningen og ægtefællen er statsborgere i et tredjeland - forpligtelse for denne slægtning til at opholde sig lovligt i en medlemsstat på det tidspunkt, hvor denne slutter sig til sin familie i etableringsmedlemsstaten - beviser, der skal fremlægges for at blive anset for en slægtning i opstigende linje, der forsørges)
   (2007/C 42/04)
   Processprog: svensk
   Den forelæggende ret
   Länsrätten i Stockholms län — Migrationsdomstolen
   Parter i hovedsagen
   
      Sagsøger: Yunying Jia
   
      Sagsøgt: Migrationsverket
   Sagens genstand
   Anmodning om præjudiciel afgørelse — Utlänningsnämnden — fortolkning af artikel 43 EF, af artikel 10 i Rådets forordning nr. 1612/68/EØF af 15. oktober 1968 om arbejdskraftens frie bevægelighed inden for Fællesskabet (EFT L 257, s. 2), og af artikel 1, litra d), og artikel 6, litra b), i Rådets direktiv 73/148/EØF af 21. maj 1973 om ophævelse af rejse- og opholdsbegrænsninger inden for Fællesskabet for statsborgere i medlemsstaterne med hensyn til etablering og udveksling af tjenesteydelser (EFT L 172, s. 4) — opholdsret for en slægtning i opadstigende linje, der er tredjelandsstatsborger, til en person, der også er tredjelandsstatsborger, der er gift med en statsborger fra en medlemsstat, der er bosat i en anden medlemsstat, og som forsørges af sidstnævnte statsborger — pligt for denne slægtning til at opholde sig lovligt i en medlemsstat på det tidspunkt, hvor denne slutter sig til sin familie — beviser, der skal fremlægges for at blive anset som en faktisk forsørget slægtning
   Konklusion
   
               1)
            
            
               Henset til dom af 23. september 2003, sag C-109/01, Akrich, pålægger fællesskabsretten ikke medlemsstaterne at betinge tildelingen af en opholdstilladelse til en tredjelandsstatsborger, der er familiemedlem til en fællesskabsborger, der har gjort brug af sin ret til fri bevægelighed, af, at dette familiemedlem forinden har haft lovligt ophold i en anden medlemsstat.
            
         
               2)
            
            
               Artikel 1, stk. 1, litra d), i Rådets direktiv 73/148/EØF af 21. maj 1973 om ophævelse af rejse- og opholdsbegrænsninger inden for Fællesskabet for statsborgere i medlemsstaterne med hensyn til etablering og udveksling af tjenesteydelser skal fortolkes således, at der ved udtrykket »forsørges [af dem]« henvises til den omstændighed, at et familiemedlem til en fællesskabsborger, der er etableret i en anden medlemsstat, som omhandlet i artikel 43 EF, har behov for materiel støtte fra den pågældende fællesskabsborger eller dennes ægtefælle til at opfylde sine grundlæggende fornødenheder i dette familiemedlems hjemland eller i det land, hvorfra vedkommende kom, på det tidspunkt, hvor den pågældende ansøger om at slutte sig til fællesskabsborgeren. Direktivets artikel 6, litra b), skal fortolkes således, at der kan fremlægges ethvert egnet bevis for, at der foreligger et behov for materiel støtte, hvorimod den blotte omstændighed, at fællesskabsborgeren eller dennes ægtefælle forsørger det berørte familiemedlem, ikke beviser, at der foreligger et reelt forsørgelsesforhold for den pågældende.
            
         
      (1)  EUT C 57 af 5.3.2005.